Në përgjigje të kërkesave tuaja, protokolluar në Kolegjin e Posaçëm të Apelimit, me nr. \*\*\* prot., datë \*\*\* dhe \*\*\* prot., datë \*\*\*, ju informojmë si vijon:

Lidhur me kërkimin për: vënien në dispozicion të të gjitha akteve të dosjes së vendimit (JR) nr.\*\*\*, datë \*\*\*, ju bëjmë me dije se dosja e plotë gjyqësore që i përket ish-subjektit të rivlerësimit \*\*\*, për të cilin trupi gjykues i Kolegjit të Posaçëm të Apelimit ka shpallur vendimin (JR) nr. \*\*\*, datë \*\*\*, është përcjellë pranë Komisionit të Pavarur të Kualifikimit.

      Referuar kërkesës për aktet të hartuara nga këshilltarët ligjorë dhe ekonomikë, në zbatim të nenit 21, pika 4 e rregullores “Për veprimtarinë e Kolegjit të Posaçëm të Apelimit të Gjykatës Kushtetuese”, e ndryshuar, ato janë materiale konfidenciale dhe në to nuk kanë akses as palët e as publiku. Bazuar në nenin 23, të ligjit 84/2016 “Për rivlerësimin kalimtar të gjyqtarëve dhe prokurorëve në Republikën e Shqipërisë”, këshilltarët ligjorë dhe ekonomikë kanë si detyrë studimin e dosjes dhe përgatitjen e relacionit për çështjen, si dhe kryerjen e detyrave të tjera të ngarkuara nga relatori i çështjes. Relacionet e këshilltarëve janë materiale pune për këshillimin e gjyqtarëve, por nuk konsiderohen akte procedurale dhe si rrjedhojë nuk bëhen pjesë e fashikullit të gjykimit. Çdo vendim i Kolegjit për çështjen konkrete, pasqyron në përmbajtjen e tij vlerësimin dhe qëndrimin e trupit jgykues, në kontroll të vendimit të Komisionit të Pavarur të Kualifikimit, për situatën faktike (përfshirë edhe atë financiare), is dhe ligjin e zbatueshëm për të, të pavarur nga materialet e përgatitura nga këshilltarët.